כאבי גב המערבים הקרנה לצוואר ולכתפיים הם בעיה כללית, שאינה מכוונת כשלעצמה למקור מסוים. מגוון מקורות אפשריים לבעיה זו, בכללם עמוד השדרה הצווארי על כל חלקיו, עצבים היקפיים, תסמונות הקשורות בתנועת הכתף, ועוד. על מנת להגיע לבירור יעיל של הבעיה, נחוצים ראיון רפואי, בדיקה גופנית מפורטת ובדיקות עזר, על פי שיקול דעתו של הרופא המטפל.
לא ניתן, בשלב זה, לפסוק מהם הסיכויים לכך שמקור זה או אחר הוא האחראי לכאבי הגב. הבעיות שציינת וודאי גורמות לך סבל ואף חרדה מתוצאות הבירור הרפואי העתידי, אך אין תחליף לפנייה מסודרת לרופא.